J e g y z ő k ö n y v

Készült: Halásztelek Város Önkormányzata Képviselő-testületének 2012. április 26-án, 16,00 órakor megtartott nyílt ülésén.

Az ülés helye: Közösségi Ház hivatalos helyisége (Halásztelek, Szent László tér 1.).

Jelen vannak: Szentgyörgyi József polgármester, Szabó Tibor alpolgármester, Erdődi Sándorné, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila, Végváriné Nyíri Lídia képviselők
Megjelent meghívottak: , Baloghné dr. Nagy Edit jegyző, Csillag Erika igazgatási irodavezető, Orsós Éva adó- és pénzügyi irodavezető, Tóth Viktor műszaki irodavezető, Györök Zsolt Zoltánné külsős biz. tag, Juhász Zoltánné iskolaigazgató, Urbán Miklósné óvodavezető, Acélvári Attila HATE Kft ügyvezető
HATE KFT TAGGYŰLÉSE

Napirend 1. pontja:

A HATE KFT 2011. évi közhasznúsági jelentése, a 2011. évi mérleg elfogadása
Előterjesztő: Acélvári Attila  HATE Kft. ügyvezető igazgatója

Szentgyörgyi József  köszönti a megjelenteket, a Képviselő-testületet tagjait. A HATE Kft taggyűlésével kezd a testület. Megállapítja, hogy a testület 9 fővel határozatképes. Ismerteti a könyvvizsgáló csatolta a jegyzőkönyvet, a Felügyelő Bizottság megtárgyalta, majd a Pénzügyi Bizottság elé került a jelentés és mérleg. Átadja a szót a pénzügyi bizottság elnökének. 
Lengyel Izabella ismerteti, a Pénzügyi Bizottság a HATE Kft 2011. évi közhasznúsági jelentését és a mérlegét elfogadja, és a testületnek elfogadásra javasolja.

Szentgyörgyi József megkérdezi a taggyűlés tagjait van-e kérdés, észrevétel a közhasznúsági jelentéssel illetve mérleggel kapcsolatban. Kérdés, hozzászólás nem lévén szavazásra bocsátja a HATE Kft. 2010. évi közhasznúsági jelentésének és mérlegének elfogadását.
48/2012.(IV.26.) számú Képviselő-testületi határozat:

Halásztelek Város Önkormányzatának Képviselő-testülete a HATE Kft. 2011. évi közhasznúsági jelentését, valamint a 2011. évi beszámolóját elfogadja.
Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



e l f o g a d v a
Szentgyörgyi József mint már azt a pénzügyi bizottság ülésén is jelezte, az ügyvezető 2011. évi munkája eredményének elismerésére kéthavi tiszteletdíj jutalomként történő kifizetésére tesz javaslatot, kéri annak elfogadását. Kérdésnek, hozzászólásnak ad helyt.
Papp Kornél kérdezi, a Felügyelő Bizottság tagjai nincsenek itt, tudomása szerint nem kaptak meghívást, mi a bizottság véleménye az előterjesztésről. 
Szentgyörgyi József válasza, a taggyűlés illetékes a tisztségviselő kinevezésében, elismerésében. A Felügyelő Bizottság javasolja, hogy Acélvári Attila ügyvezető úr részére kéthavi bruttó bér kerüljön kifizetésre a kiegyensúlyozott, nyereséges gazdálkodási tevékenység elismeréseként, jutalom jogcímen, melyet a bizottság jegyzőkönyve tartalmaz.
Igaz Tibor kérdezi, a FEB tagjai nem kaptak meghívást.

Szentgyörgyi József válasza, a taggyűlésre nem szokták meghívni a FEB tagokat, ők 20 nappal előbb megkapják a dokumentumokat, lehetőségük van véleményezni. További kérdés, észrevétel nem lévén szavazásra bocsátja a javaslatot.
49/2012.(IV.26.) számú Képviselő-testületi határozat:

Halásztelek Város Önkormányzatának Képviselő-testülete úgy dönt, hogy a HATE Kft. ügyvezető igazgatójának, Acélvári Attilának a 2011. évi a kiegyensúlyozott, nyereséges gazdálkodási tevékenység elismeréseként kéthavi tiszteletdíjának megfelelő összegű jutalom kifizetését engedélyezi. 
Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



e l f o g a d v a
Szentgyörgyi József megállapítja, hogy elfogadták a jelentést és a mérleget, valamint az ügyvezető részére a jutalom kifizetését, a taggyűlést bezárja. Két jelentkezőt kér jegyzőkönyv hitelesítőnek. Miután Erdődi Sándorné és Tóth Endre Attila jelentkezett, kéri a testület jóváhagyását a jegyzőkönyv hitelesítők személyéről. Megállapítja, hogy a testület egyhangú szavazattal elfogadta a hitelesítők személyét. Ismerteti a napirendre vonatkozó javaslatát, mely megegyezik a meghívóban jelzettekkel annyi változtatással, hogy javasolja a napirendek sorrendjének megváltoztatását. Első napirendként javasolja a 4. napirendként jelzett Szigetszentmiklós Városi Rendőrkapitányság vezetőjének beszámolójának, másodikként a 3. napirendként jelzett, a települési szilárd hulladékkal kapcsolatos díjmegállapításról szóló előterjesztés megtárgyalását a jelenlévő meghívottakra való tekintettel. A további sorrend nem változik. Kérdezi egyéb javaslat, észrevétel van-e. Mivel nincs, szavazásra bocsátja a napirendi pontokat. 
Napirend előtt:
1./ Beszámoló a két testületi ülés közötti időszak fontosabb eseményeiről 
     Előadó: Szentgyörgyi József polgármester        

2./ Beszámoló a lejárt határidejű határozatok végrehajtásáról 
     Előadó: Szentgyörgyi József polgármester        
Napirendek:
1. Szigetszentmiklós Városi Rendőrkapitányság vezetőjének beszámolója a 2011. évben végzett tevékenységéről
Előterjesztő: Szentgyörgyi József polgármester

2.  A települési szilárd hulladékkal kapcsolatos díjmegállapítás
Előterjesztő: Baloghné dr. Nagy Edit jegyző

3.  A 2011. évi költségvetési rendelet V. számú módosítása
Előterjesztő: Szentgyörgyi József polgármester
4.  A 2011. évi költségvetés teljesítéséről szóló beszámoló
Előterjesztő: Szentgyörgyi József polgármester

5.  Helyi civil szervezetek 2012. évi költségvetési támogatása – pályázatok elbírálása
Előterjesztő: Szentgyörgyi József polgármester
6.  A Hunyadi Mátyás ÁMK 2012/2013. tanítási évben indítandó osztályok számának meghatározása 
Előterjesztő: Juhász Zoltánné iskolaigazgató
7.  A Tündérkert Óvodában 2012/2013. nevelési évben indítandó csoportok számának meghatározása 
Előterjesztő: Urbán Miklósné óvodavezető
8.  Hunyadi Mátyás ÁMK pszichológus órakeret emelés 
Előterjesztő: Baloghné dr. Nagy Edit jegyző
9.  Védőnői álláshely pályázati kiírás 
Előterjesztő: Szentgyörgyi József polgármester

10.  A 2011. évi gyermekjóléti és gyermekvédelmi feladatok átfogó értékelése 
Előterjesztő: Baloghné dr. Nagy Edit

11. Szigethalom és Környéke Intézményfenntartó Társulás Társulási Megállapodásának módosítása 
Előterjesztő: Szentgyörgyi József polgármester 

12. Egyebek

· A Tündérkert Óvodát érintő, TÖOSZ által tett pályázati lehetőség

Előterjesztő: Szentgyörgyi József polgármester 

Szentgyörgyi József megállapítja, hogy a testület egyhangúlag elfogadta a napirendeket. A nyílt ülést a napirend előtti két testületi ülés közötti időszakról szóló beszámolóval kezdi. A múlt heti képviselői egyeztetésen a legfontosabb dolgokat már ismertette, azóta két ügy van, amit akkor még nem volt lehetősége elmondani. Úgy gondolja, jól sikerült a „Föld Napja” rendezvény, köszöni a szervezést, a részvételt. Két tapasztalata volt, az egyik, hogy nagyon sokan összegyűltek, a másik, hogy nem volt annyi effektíve szemét a település nagyobb részén, mint a korábbi években. Egy helyen volt nagyobb mennyiségű szemét, a sportpálya mögötti területen, ahol csak gépi erővel tudták befejezni a takarítást. Pozitív tapasztalat, hogy az utcák nem voltak szemetesek, a gát mögötti területről is csak 5-6 zsák szemetet szedtek össze. A virágültetők is gyorsan végeztek, a nyugdíjas klubok ültették a virágokat. A jövőre nézve javasolja, ha ilyen sokan részt vesznek a programban, akkor a három parkot is vegyék bele a takarítási, szépítési programba. A másik esemény az iskola tornatermének beázása, komolyabb – 800 eFt körüli – beavatkozásra van szükség. Az iskola költségvetésében erre nincsen fedezet, a hivatal költségvetéséből azonnal elrendelte a munkálatokat. A Petőfi kertben a szoboravatás rendben lezajlott, jól sikerült. Az eredeti árajánlat tartalmazta a térkővel való lefedést, mely 150 eFt különbözet volt. A térkő megrendelésénél derült ki, hogy 200 eFt-tal többe került volna, ezért nem került megrendelésre. Ha forrás lesz rá, akkor majd rendezik a területet. Több lakostól jelzést kapott a közvilágítással és a járdákkal kapcsolatban. A közvilágítási ügyeket Alpolgármester úr kezeli. A továbbiakban beszámol a lejárt határidejű határozatok végrehajtásáról.
	22/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete a helyi önkormányzati képviselők vagyonnyilatkozat-tételi kötelezettsége teljesítéséről szóló beszámolót tudomásul veszi. Tudomásul véve. 

	23/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete a védőnői körzetek megállapításáról szóló 18/2008.(X.31.)Kt. számú rendelettel módosított 20/2004.(XI.24.)Kt. számú rendelet módosításáról szóló rendelettervezet szövegét elfogadja. A rendelet kihirdetésre került. 

	24/2012.(III.29.) számú Képviselő-testületi határozat
Halásztelek Város Önkormányzatának Képviselő-testülete a Polgármesteri Hivatal közalkalmazotti létszámát 2012. május 1-től egy részmunkaidős álláshellyel megemeli. A létszámemeléshez a működési engedély módosítása folyamatban van. 

	25/2012.(III.29.) számú Képviselő-testületi határozat
Halásztelek Város Önkormányzatának Képviselő-testülete a 2011. évi belső ellenőrzési tevékenységről szóló beszámoló, valamint a Csepel-Sziget és Környéke Többcélú Önkormányzati Társulás Halásztelken végzett 2011. évi ellenőrzéséről szóló beszámolót elfogadja. A határozat megküldésre került.

	26/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete és szervei  Szervezeti és Működési Szabályzatáról (SZMSZ) szóló 10/2007. V.14.) többször módosított rendelet 86. § (1) bekezdésének második mondatát úgy módosítja, hogy „a Képviselő-testület – pályázat alapján – a jogszabályban megállapított képesítési követelményeknek megfelelő aljegyzőt nevez ki. „ A rendelet kihirdetésre került.

	27/2012.(III.29.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy a Polgármesteri Hivatal létszámát és bérelőirányzatát nem változtatja, az aljegyzői álláshely betöltésével egyidejűleg az igazgatási irodavezetői álláshelyet megszünteti. Az aljegyzői állás betöltésével az irodavezetői álláshely megszüntetésre kerül.

	28/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy az aljegyzői álláshely betöltésére jelen határozat mellékletét képező pályázati kiírást teszi közzé. Az álláspályázat kiírva. 

	29/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy az oktatási, kulturális és sport funkciós fejlesztési elképzelések biztosítása érdekében a 2314 Halásztelek, Somogyi Béla u. 50-52. sz. alatti 859/1 hrsz-ú ingatlan - a záradékolt változási vázrajz szerinti - megosztását kezdeményezi az illetékes földhivatalnál. Egyben felhatalmazza a Polgármestert az ehhez szükséges kérelem és mellékleteinek aláírására. Az eljárás megkezdődött.

	30/2012.(III.29.) számú Képviselő-testületi határozat

1. Halásztelek Város Képviselő-testülete a költségvetésben meghatározott bevételtervezet teljesítése érdekében úgy dönt, hogy a 2314 Halásztelek, Merkúr u. 22. sz. 3086/4 hrsz.,  Merkúr u. 24. 3086/3 hrsz., a Merkúr u. 26. 3086/2 hrsz., és a Merkúr u. 28. 3086/1 hrsz. alatti, valamint a 2314 Halásztelek, Hold u. 3/A. 2556/1 hrsz., a Hold u. 3/B. 2556/2 hrsz. és a Hold u. 3/C. 2556/3 hrsz. alatti ingatlanok, a Halásztelek Malonyai utca mentén lévő 2434/2, 2434/10, 2434/11, 2434/12, 2434/18, 2434/20, 2434/21, 2434/22  és a 2434/27 hrsz., valamint a Halásztelek, Diófasor u. 84. sz. 1604 hrsz. alatti ingatlanokat nyílt licites eljárásban értékesíti. 
2. Felkéri a Polgármesteri Hivatalt, hogy a korábban szakértő által elkészített értékbecsléseket aktualizálja, a nyílt licites versenytárgyalásokat bonyolítsa le, sikeres és a legjobb ajánlatot tevővel  az adásvételi szerződést készítse el.
3. Felkéri a Polgármestert, hogy a szakértői szakvélemény készítésére vonatkozó megbízási szerződést, valamint az adásvételi szerződéseket írja alá.

Az árverési hirdetmény elkészült, a megjelentetésről a hivatal intézkedik.        

	31/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy Halásztelek Város Önkormányzata 2012. évi Közbeszerzési Tervét elfogadja, egyben felkéri a Jegyzőt, hogy a közzétételről a helyben szokásos módon /a város honlapján történő megjelentetéséről/ intézkedjen. Tudomásul véve.

	32/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a 2011. évi közművelődési tevékenységről szóló beszámolót elfogadja. Tudomásul véve.

	33/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Hunyadi Mátyás ÁMK Városi Könyvtárának 2011. évről szóló beszámolóját elfogadja. További intézkedést nem igényel.

	34/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Hunyadi Mátyás ÁMK Városi Könyvtárának könyvtárhasználati szabályzatát elfogadja. További intézkedést nem igényel.

	35/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete a házi orvosi ellátás 2011. évi működési tapasztalatairól szóló beszámolókat tudomásul veszi. Tudomásul véve.

	36/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete a városi központi orvosi ügyelet 2011. évi ellátásról szóló beszámolót tudomásul veszi. Tudomásul véve.

	37/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete megtárgyalta és jóváhagyja – a jelen határozat mellékletét képező – regionális víziközmű-szolgáltató társaság kialakítására vonatkozó szándéknyilatkozatot. Felhatalmazza a polgármestert a szándéknyilatkozat aláírására. Szigeti Vízműveknek a határozat megküldésre került.

	38/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Csepel-sziget és Környéke Többcélú Önkormányzati Társulás pedagógiai szakszolgálati feladatok ellátásról szóló Együttműködési Megállapodást elfogadja. Határozat megküldésre került.

	39/2012.(III.29.) számú Képviselő-testületi határozat

Halásztelek Város Önkormányzatának Képviselő Testülete, mint a HATE Városüzemeltetési Nonprofit Kft. taggyűlése a HATE Kft. Felügyelő Bizottság tagjainak az alábbi tiszteletdíjat állapítja meg:

Felügyelő Bizottság Elnök tiszteletdíja: 
bruttó 50.000.-Ft/hó

Felügyelő Bizottsági tagok tiszteletdíja: 
bruttó 40.000.-Ft/hó

A tiszteletdíjak 2012. év január 01.-vel változnak a fentiek szerint.

Végrehajtva, kifizetések megtörténtek.

	40/2012.(III.29.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy a 74/2011/2011.(III.24.)sz. képviselő-testületi határozat az alábbiak szerint igazítja ki: „Halásztelek Város Önkormányzatának Képviselő-testülete úgy dönt, hogy a Hunyadi Mátyás ÁMK-ban a 2012/2013-as tanévben az egy nappali munkarendben működő gimnáziumi osztály indítását, akkor engedélyezi, amennyiben az osztály idei létszáma eléri a 26 főt, és az osztály tanulói létszámából legalább 18 halásztelki lakóhellyel rendelkezik.” 
További intézkedést nem igényel.

	41/2012.(III.29.) számú Képviselő-testületi határozat
Halásztelek Város Önkormányzatának Képviselő-testülete a kialakult helyzetre tekintettel úgy dönt, hogy a Hunyadi Mátyás ÁMK-ban a 2012/13-as tanévben 1 nappali munkarendben működő gimnáziumi osztály indítását engedélyezi.

További intézkedést nem igényel.        

	44/2012.(III.29.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy - a Csepel Sziget Stúdió Egyesületnek (amely névváltoztatás után Ökolépték Egyesület) a VinKet Kft. 2012. február 28. keltű 100.584,- Ft összegű számláját; - valamint az Összefogás Halásztelekért Egyesületnek a Gamma Film Bt. 2011. január 26-ai keltű 55.000,- Ft összegű számláját a 2011. évi civil szervezeti támogatáshoz engedélyezi elszámolni. Az elszámolás megtörtént.

	45/2012.(III.29.) számú Képviselő-testületi határozat

Halásztelek Város Önkormányzata Képviselő-testülete úgy dönt, hogy részt vesz a Bozsik program keretében az MLSZ által műfüves sportpályák kialakítására kiírt pályázaton. Felhatalmazza Szentgyörgyi József polgármestert a pályázati anyag benyújtására. 

A Képviselő-testület a 15 éves bérleti díj mértékét a 2012. évi költségvetéséből finanszírozza, a keretátcsoportosításokról a sikeres pályázat után dönt.

Az MLSZ Pest Megyei Társadalmi Elnöksége a pályázatot támogatásra javasolta. Az MLSZ Elnöksége a végső döntést következő rendes ülésén, 2012. április 24-én hozza meg.        

	46/2012.(III.29.) számú Képviselő-testületi határozat

Halásztelek Város képviselő-testülete az önkormányzat által, a BM 4/2012.(III.1) rendelete 4. pontja alapján beadni kívánt pályázatát támogatja, a pályázathoz szükséges önerőt (160.000,- Ft keretösszegig) a Tündérkert Óvoda költségvetése terhére biztosítja, valamint felhatalmazza a polgármestert, hogy a pályázati dokumentációt, adatlapot aláírja és benyújtsa.
Halásztelek Város képviselő-testülete felkéri a pénzügyi irodát, hogy a beadott pályázat, támogatás jogosultsága esetén, az intézmény költségvetését érintő előirányzat módosításokat tegye meg és azt a költségvetési rendelet módosításánál vegye figyelembe.

A pályázati dokumentáció elkészült, határidőben beadásra került. A Minisztérium részéről döntés 2012.05.31-ig várható – eredményesség esetén szerződéskötés 2012.júnus hónapban várható.

	47/2012.(III.29.) számú Képviselő-testületi határozat
Halásztelek Város Képviselő-testülete hozzájárul, hogy a „Halásztelek Összművészeti és Kulturális Egyesület” nevében használja a város hivatalos nevét, valamint az egyesület később megalkotandó emblémájában felhasználja Halásztelek címerét. 
A határozat megküldésre került.        


Napirend 1. pontja:
Szigetszentmiklós Városi Rendőrkapitányság vezetőjének beszámolója a 2011. évben végzett tevékenységéről 
Előterjesztő: Szentgyörgyi József polgármester

Szentgyörgyi József kéri az Ügyrendi Bizottság elnökét, ismertesse a bizottság döntését.

Tóth Endre Attila ismerteti, a bizottság 4 igen szavazattal a beszámoló elfogadását javasolja a Képviselő-testületnek.

Szentgyörgyi József átadja a szót Rendőrkapitány úrnak.
Dr. Kántor Gerzson elnézést kér, hogy a tegnapi bizottsági ülésen nem tudtak megjelenni, de Szigetszentmiklóson a tegnapi napon volt napirenden a beszámolójuk. Elmondja, a 2011. év az elmúlt tíz év egyik legnehezebb éve volt a Rendőrkapitányságnak. Az első félévben nagyon megtisztelő feladatuk volt, az EU soros elnökségét kellett biztosítaniuk Gödöllőn, melyen nagy létszámban vettek részt kollégái. A második félévben pedig Szigetszentmiklóson az ipari parkban a vállalkozások érdekvédelmi szövetsége tartott demonstrációt, mely gyakorlatilag a november-december hónapot lefoglalta, nagy erőkkel biztosították a helyszínt. Reméli, hogy ebben az évben Halásztelken már találkoztak a kollégáival, hiszen itt is rendszeresen tartanak akciókat. Elmondja, a tavalyi évhez képest az idén már 40 %-kal csökkentek a betörések Halásztelken, a bűnözőket kiszorították a Rendőrkapitányság illetékességi területéről, egy részük előzetes letartóztatásban van. Hangsúlyozza, Szigetszentmiklós Rendőrkapitánysága Halásztelek város területén tisztességes munkát végzett, minden tőlük telhetőt elkövettek azért, hogy fenntartsák a közbiztonságot. Kéri a város lakosságának segítségét abban, hogy tegyék meg bejelentéseiket, illetve zárják az ajtókat, továbbá ha nagy vagyonértéket tárolnak otthon, akkor megfelelő ajtóval, megfelelő zárral és lehetőleg riasztórendszerrel védjék azt. Köszönet hangján szól arról, hogy nagyon jó az együttműködés a város polgárőrségével, közterület-felügyeletével, sokat segítenek a munkában, rendszeresen szerveznek közös akciókat. Kéri a testülettől a beszámoló elfogadását, továbbá azt, hogy a lehetőségeken belül továbbra is támogassa a Szigetszentmiklósi Rendőrkapitányságot. 
Szabó Tibor megköszöni a kapitányság állományának a bekövetkezett változást. Elmondja, szinte minden harmadik este polgárőrrel járőröznek a rendőrök. Úgy gondolja a körülmények változtak negatív irányba, többen próbálnak bűncselekményen keresztül hozzájutni valamihez. A Kapitány úr által említett két esemény valóban érezhetően csökkentette a városban lévő rendőre létszámot, ezzel együtt az akarat és a készség megvan, nőtt az elmúlt időben. Köszöni a munkát.
dr. Kántor Gerzson elmondja még, hogy a Rendőrkapitányság létszáma soha nem látott módon nőtt, tavaly nyáron 7 fő, augusztusban 20 fő és most áprilisban még 20 fő érkezett, többségük vidékről, jelenleg iskolába járnak, önálló intézkedésre még nincsenek felhatalmazva, de járnak ki önálló szolgálatba, bűnmegelőzési szempontból nagyon hatékonyak. 

Igaz Tibor köszöni a rendőrök munkáját, többek között a múlt heti nagy drogfogást, komoly drogdíler bandát sikerült elfogni. Hangsúlyozza, az állomány véleménye nagyon pozitív a Parancsok úrról, állományon belül jó az együttműködés és a hangulat. 
Szentgyörgyi József további kérdés, észrevétel nem lévén szavazásra bocsátja a határozati javaslatot.
50/2012.(IV.26.) számú Képviselő-testületi határozat

Halásztelek Város Önkormányzat Képviselő-testülete a Szigetszentmiklós Városi Rendőrkapitányság Halásztelek városban végzett munkájáról szóló 2011. évi beszámolóját elfogadja. Továbbá köszönetét fejezi ki a Rendőrség 2011. évi munkájáért és biztosítja a 2012. évre is az együttműködését és a kialakult jó kapcsolat ápolását.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 2. pontja:
Települési szilárd hulladékkal kapcsolatos díj megállapítása

Előterjesztő: Baloghné dr. Nagy Edit jegyző
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság döntését, mely szerint nem javasolja a bizottság elfogadni az ARIES Kft. által benyújtott díjtételeket, helyette 2012. május 01-től 2012. december 31-ig a testület által 2011 decemberében megállapított és elfogadott díjtételeket javasolja elfogadni. 
Szentgyörgyi József elmondja, a pénzügyi bizottság amellett foglalt állást, hogy az első négy hónap elmaradt összeg ne kerüljön beépítésre a következő 8 hónapba, hanem számszerűsítsék ezt az összeget és tárgyaljanak arról, hogy mikor, milyen formában tudnak ebben a kérdésben együttműködni, ezért született ez a döntés. Az ARIES Kft. jelenlévő képviselőjének ad szót.
Szarvas Tibor elnézést kér, hogy a bizottsági ülésen nem tudtak részt venni, de a Szombathelyen megrendezett szakkiállításon vettek részt a bizottsági ülés időpontjában. Kollegái, akik részt vettek a bizottsági ülésen, nem tudtak pontos számot mondani arra, hogy mennyi ez a kieső összeg. Számításaik szerint ez az összeg 1,2 mFt. Ismerteti, árbevételük három fő területből adódik össze, az egyik a szemét, a másik a távfűtés, a harmadik pedig Szigetszentmiklós közterületi és egyéb építőipari munkák. Rámutat arra, a 2010-es árakhoz képest 2011-ben már drasztikusan csökkentek Szigetszentmiklós városi megrendelés árai. Hangsúlyozza, az elmúlt években rugalmasak voltak minden kérdésben, a lehetőségekhez képest megtettek mindent. Gondolkodott a megoldáson, hogy a városra ne essen semmiféle költség, de ebben a helyzetben nem tudja megtenni, mert a cégnek vannak olyan kötelezettségei, amelyeket teljesíteniük kell. Úgy gondolja, az önkormányzat is érzi saját területén, hogy növekednek azok a költségek, amelyek a hatósági munkához kapcsolódnak. A 4 hónap kieső összegének, illetve a következő 8 hónap különbözetének rendezésére részletfizetésre gondol, de milyen formában azt nem tudja, mert a kollegái elmondták, hogy a bizottsági ülésen az hangzott el, hogy a lomtalanítási összegbe lehetne ezt elszámolni. Véleménye szerint ez nem megoldható, mert a lomtalanítás fix mennyiségre vonatkozik, ott mérlegjegyek vannak, tehát a kérdést más módon kellene rendezni. Pillanatnyilag a különbözet összege 1,2 mFt + ÁFA.
Szentgyörgyi József leszögezi, megoldásnak maradhat akkor a zöldhulladék elszállítás, illetve az elektronikai hulladékgyűjtés. Egyeztetést fognak tartani, kidolgozzák a lehetséges alternatívákat és a kérdés visszakerül a testület elé. Kérdés, észrevétel nem lévén szavazásra bocsátja a határozati javaslatot.
51/2012.(IV.26.) számú Képviselő-testületi határozat

Halásztelek Város Önkormányzatának Képviselő-testülete az ARIES Kft. (mint Szolgáltató) által benyújtott 2012. május 01-jétől alkalmazandó szilárd hulladék szállítására vonatkozó díjtervezetét nem elfogadja el, helyette 2012. május 01-től 2012. december 31-ig az alábbi díjakat hagyja jóvá:

Közszolgáltatási egységnyi díjtételek:

60 literes edényzet esetében egységnyi díjtétel:

326.- Ft/háztatás/hét + ÁFA
110 literes edényzet esetén egységnyi díjtétel: 

378.- Ft/háztartás/hét + ÁFA
120 literes edényzet esetén egységnyi díjtétel:

388.- Ft/háztartás/hét + ÁFA
A háztartásokban keletkező többlet hulladék gyűjtésére alkalmas 120 literes, kékszínű, ARIES feliratos zsák ára: 120 literes kék színű zsák 390. - Ft/darab + ÁFA  (Ez az összeg a plusz háztartási hulladékra vonatkozik, és a gyűjtést, az elszállítást, és az ártalmatlanítást is tartalmazza.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 3. pontja:
A 2011. évi költségvetési rendelet V. számú módosítása

Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság 3 nem, 2 tartózkodás mellett nem javasolja a Képviselő-testületnek a rendelet módosításának elfogadását.

Szentgyörgyi József kérdésnek, hozzászólásnak ad helyt.

Erdődi Sándorné kéri Jegyző asszony állásfoglalását.

Baloghné dr. Nagy Edit kéri a Képviselő-testületet, hogy mind a költségvetési rendelet módosítását, mind a 2011. évi beszámolót hagyja jóvá, különös tekintettel a beszámolóra, amihez a Könyvvizsgáló asszony javaslatot tett, illetve javasolja az elfogadását. Átnézte a pénzügyi bizottsági ülésről készült jegyzőkönyv idevonatkozó részét, készülve a mai ülésre, hogy esetleg mely részében tudnának a beszámolón változtatni. Véleménye szerint az el nem fogadás mellett a fő érv a felelősség megállapítása volt. Azt gondolja, ebben a tekintetben akár két szálon is futhat a történet. Megjegyzi, meglehetősen nehéz úgy dolgozni, hogy pálcával állnak a fejük fölött. Nyilvánvalóan bővebb magyarázatot kellett volna szolgáltatniuk bizonyos tételeknél a túllépésekre, érvekkel kellett volna alátámasztani annak indokoltságát, ugyanakkor akár a költségvetési rendelet módosítása, akár a beszámoló elfogadása a Képviselő-testület érdeke. Nem szeretné a tavalyi vitát még egyszer generálni, de vannak bizonyos ténybeli történések, amiket rögzít egy időállapotban a beszámoló, tehát lehet, hogy a beszámoló elemeiben hibát találva azt gondolja a testület, hogy tovább vizsgálódik, ugyanakkor a megtörtént tények egy időállapotban történő rögzítésének elfogadását ez nem befolyásolhatja. Azt gondolja, mind a módosítás, mind a beszámoló szakmailag alkalmas a megtárgyalásra és az elfogadásra. 
Papp Kornél megjegyzi, „inkvizitorius eljárás” hangzott el, úgy hiszi ez mindenkiben rossz benyomást kelt. Az illetékes bizottságot úgy hívják, hogy Pénzügyi, Ellenőrző és Településfejlesztési Bizottság, mely bizottság jogosult az előterjesztést megtárgyalni, a Képviselő-testület elé terjeszteni. Ha összeadási hibák, vagy ellentmondások vannak, emlékei szerint jelen esetben a szöveges rész és a táblázatok között, vagy előfordulhatott benne elütés, gondoljanak itt arra a vitára, ami a pénzügyi bizottság ülésén volt, s gyakorlatilag ezekre az eltérésekre akkor és azóta sem kaptak választ. Továbbra is az a véleménye, hogy ez az anyag ilyen formában, számszaki problémákkal nem elfogadható. Rámutat arra, a pénzügyi bizottságnak van joga rákérdezni arra, hogy miért történtek felhatalmazás nélkül előirányzat túllépések. Amikor erre rákérdez a bizottság, akkor ne engedjék ki a palackból a középkori inkvizíció szellemét. Hangsúlyozza, egy demokratikus bizottsági, illetve képviselői munkában természetes, hogy az ellenőrzésnek megvan a helye. 
Lengyel Izabella hozzáteszi, különös tekintettel a tavalyi évben megkésve elfogadott zárszámadásra, több időt szentelt a beszámoló áttekintésére és megkérdezte két önkormányzat pénzügyi irodavezetőjét, létezhet-e az, hogy az ún. kiemelt előirányzatokban 100 % feletti a teljesítés. Mindketten egyöntetűen, egymástól független azt a választ adták, hogy ilyen nem létezhet. Elmondja, a könyvvizsgálót két ízben kereste a múlt héten, illetve még a tegnapi napon is, nem vette fel a telefont és visszahívást sem kapott. Sajnálja, hogy nem volt jelen a könyvvizsgáló a pénzügyi bizottság ülésén. Őszintén megmondja, kétségei vannak a könyvvizsgálói záradékok hitelességét illetően, mert mindig ugyanazt a háromsornyi mondatot kapják, miszerint „a működés eredményéről megbízható és valós képet ad”. Tényként szögezi le, és másfél éve azt tapasztalja, hogy a könyvvizsgáló tartalmilag nem vizsgálja a beszámolót és a költségvetést. Kérdezi a Jegyző asszonyt, hogy a belső ellenőr anyaga mit tartalmaz.
Baloghné dr. Nagy Edit elmondja, a Könyvvizsgáló asszony kórházban van, az irodája természetesen működik, a kijelölt könyvvizsgáló az anyagot a helyszínen megvizsgálta, illetve a Könyvvizsgáló asszonynak is eljuttatták. Egy meghatározott időben beszéltek telefonon, s fenntartotta azt a véleményét, hogy az anyag szakmailag elfogadható. Belső ellenőr asszony többször konzultált a pénzügyi iroda vezetőjével, voltak felvetései, amit javítottak, így a legvégső anyagot elfogadásra javasolta. 

Erdődi Sándorné hangsúlyozza, másképp látja a dolgot, mint képviselőtársai, ezért nem tudja szó nélkül hagyni a bizottsági ülésen történteket. Nem tisztje megvédeni a hivatalt, de úgy gondolja sem a belső ellenőr, sem a könyvvizsgáló nem akar rosszat, az ő dolguk, hogy valamilyen formában segítsék a Képviselő-testületet a döntéshozatalban és úgy adják meg véleményüket. Azt, hogy a zárszámadás főösszege helyes, a könyvvizsgáló és a belső ellenőr is leírta. Nem vitatja azt, hogy vannak elírások az anyagban, de ez korábban is előfordult, de akkor igyekeztek, hogy minél előbb megoldásra kerüljön. Nem tartja helyesnek azt a hozzáállást, hogy „csak azért is, mindenféle módon találjunk hibát benne, vagy keressünk hibát”, tehát nem a megoldást keresik, hanem azt, hogyan tudják ezt a döntést meghiúsítani. Példaként említi a 2007. évi zárszámadást, amikor 22.769 eFt-ot és 3.305 eFt büntető kamatot kellett visszafizetni, azért mert olyan volt, amilyen a zárszámadás. A csatorna beruházásnál, a túlzott támogatásnál büntetést kapott szintén a város, nem beszélve arról, hogy az adóerőképesség közel 40 mFt-tal volt tévesen elszámolva. Említést tesz még a Mária Oltalom esetében a helytelen normatíva lehívásról, ami miatt szintén büntetést kapott az önkormányzat. Úgy gondolja a bizottság mindig toleráns volt, a város működése érdekében elfogadták a zárszámadást. Megjegyzi, igaz, hogy a pénzügyi iroda élére más ember került. Kéri, próbálják meg úgy megoldani, hogy a város működőképes legyen, fogadják el ezt a zárszámadást, illetve a módosítást.
Szentgyörgyi József további kérdés, észrevétel nem lévén szavazásra bocsátja a rendelettervezet szövegének elfogadását.

52/2012.(IV.26.) számú Képviselő-testületi határozat

Halásztelek Város Önkormányzatának Képviselő-testülete a 2011. évi költségvetésről szóló  5/2012.(III.09.)számú rendelet módosításáról szóló rendelettervezet szövegét elfogadja.

Határidő: 
azonnal 

Felelős: 
Szentgyörgyi József polgármester

4 igen

5 nem

0 tartózkodás

Napirend 4. pontja:

A 2011. évi költségvetés teljesítéséről szóló beszámoló

Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság 3 nem, 1 tartózkodás mellett nem javasolja a Képviselő-testületnek a 2011. évi költségvetés teljesítéséről szóló beszámoló elfogadását.

Szentgyörgyi József kérdés, észrevétel nem lévén szavazásra bocsátja a zárszámadásról szóló rendelettervezet szövegének elfogadását.

53/2012.(IV.26.) számú Képviselő-testületi határozat

Halásztelek Város Önkormányzatának Képviselő-testülete a 2011. évi költségvetés teljesítéséről szóló rendelettervezet szövegét elfogadja.

Határidő: 
azonnal 

Felelős: 
Szentgyörgyi József polgármester

4 igen

5 nem

0 tartózkodás




e l u t a s í t v a
Napirend 5. pontja:

Helyi civil szervezetek 2012. évi költségvetési támogatása – pályázatok elbírálása

Előterjesztő: Szentgyörgyi József polgármester

Szentgyörgyi József ismerteti, mind a pénzügyi, mind az oktatási bizottság tárgyalta a támogatásokat. Az oktatási bizottság három pontra bontotta a határozati javaslatát. A pénzügyi bizottság az elsőt elfogadta, a másik kettőt elutasította. Jelzi, az egyik szervezetben érintett Erdődi Sándorné, ezért arról külön szavaznak. Kérdés, észrevétel nem lévén szavazásra bocsátja a határozati javaslatokat.
54/2012.(IV.26.) számú Képviselő-testületi határozat

Halásztelek Város Önkormányzatának Képviselő-testülete a civil szervezetek 2012. évi támogatását az alábbiak szerint fogadja el:
	Civil szervezet neve
	2012. évi igényelt támogatás
	Tervezett cél
	Javasolt 

támogatás

	Halásztelki Vöröskereszt Alapszervezet
	200.000,-
	Véradás, lakossági szűrések szervezése
	200.000,-

	Halásztelki Karate Klub
	250.000,-
	Felkészítő versenyeken való részvétel, terembérleti díj
	200.000,-

	Halásztelki Nyugdíjas Egyesület
	600.000,-
	Országos rendezvények, programok, kirándulások
	450.000,-

	Nyugdíjas Baráti Kör
	300.000,-
	Városi ünnepség, kirándulás, beteglátogatás
	200.000,-

	Halásztelki Boksz Club
	720.000,-
	Utánpótlás nevelés, versenyeken való részvétel
	450.000,-

	Halásztelki Zenebarátok Egyesülete
	672.000,-
	Testvérvárosi és testvérkórusi kapcsolatok ápolása
	500.000,-

	Összefogás Halásztelekért Egyesület
	500.000,-
	Különböző rendezvények költségeinek finanszírozása
	350.000,-

	Garabonciás Egyesület
	450.000,- 
	Hagyományőrzés, testvérvárosi kapcsolat fejlesztése
	250.000,-

	Halásztelek Összművészeti és Kulturális Egyesület
	201.998,-
	Művésztelep élelmezése, anyagköltség, szállítás, stb.
	200.000,-


Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

55/2012.(IV.26.) számú Képviselő-testületi határozat

Halásztelek Város Önkormányzatának Képviselő-testülete a Halásztelek Mozgáskorlátozottak Nyugdíjasok Egyesülete 2012. évi költségvetési támogatását az alábbiak szerint fogadja el:
	Halásztelek Mozgáskorlátozottak 

Nyugdíjasok Egyesülete 
	450.000,-
	Buszkirándulások, évfordulók, beteglátogatás
	450.000,-


Határidő: 
azonnal 

Felelős: 
Szentgyörgyi József polgármester

8 igen

1 nem

0 tartózkodás




e l f o g a d v a

56/2012.(IV.26.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a DancEarth TSE részére 100.000,- Ft, valamint a  Jantra Néptánc Egyesület részére 200.000,- Ft támogatást biztosít az általános tartalék keret terhére.

Határidő: 
azonnal 

Felelős: 
Szentgyörgyi József polgármester

7 igen

1 nem

1 tartózkodás




e l f o g a d v a

57/2012.(IV.26.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Halásztelki Sporthorgász Egyesület részére 100.000,- Ft támogatást biztosít az általános tartalék keret terhére.

Határidő: 
azonnal 

Felelős: 
Szentgyörgyi József polgármester

7 igen

2 nem

0 tartózkodás




e l f o g a d v a

Napirend 6. pontja:

A Hunyadi Mátyás ÁMK 2012/2013. tanítási évben indítandó osztályok számának meghatározása 
Előterjesztő: Juhász Zoltánné iskolaigazgató
Szentgyörgyi József kéri az oktatási bizottság elnökét, ismertesse a bizottság döntését.
Papp Kornél elmondja, a bizottság az előterjesztés határozati javaslatának elfogadását javasolja a Képviselő-testületnek. 

Szentgyörgyi József kérdés, észrevétel nem lévén szavazásra bocsátja a határozati javaslatot.
58/2012.(IV.26.) számú Képviselő-testületi határozat

Halásztelek Város Önkormányzatának Képviselő-testülete a Hunyadi Mátyás ÁMK-ban a 2012/2013. tanítási évben 23 általános iskolai osztály indítását engedélyezi. A 162/2011. (VIII.25.) Képviselő-testületi határozatban meghatározott maximálisan felvehető gyermeklétszámot (514 fő) a 2012/2013. nevelési évben is fenntartja.
Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 7. pontja:

A Tündérkert Óvodában 2012/2013. nevelési évben indítandó csoportok számának meghatározása
Előterjesztő: Urbán Miklósné óvodavezető
Szentgyörgyi József kéri az oktatási bizottság elnökét, ismertesse a bizottság döntését.

Papp Kornél elmondja, a bizottság az előterjesztés határozati javaslatának elfogadását javasolja a Képviselő-testületnek. 

Szentgyörgyi József kérdés, észrevétel nem lévén szavazásra bocsátja a határozati javaslatot.

59/2012.(IV.26.) számú Képviselő-testületi határozat

Halásztelek Város Önkormányzatának Képviselő-testülete a Tündérkert Óvodában a 2012/2013. nevelési évben 13 csoport indítását engedélyezi. A 164/2011. (VIII.25.) Képviselő-testületi határozatban meghatározott maximálisan felvehető gyermeklétszámot (354 fő) a 2012/2013. nevelési évben is fenntartja.
Határidő: 
azonnal 

Felelős: 
Szentgyörgyi József polgármester

7 igen

0 nem

2 tartózkodás




e l f o g a d v a

Szentgyörgyi József elmondja, látható, hogy a december 22-éig született gyermekek részére van elegendő férőhely, a január-február-márciusban született gyermekeknek hiányzik a férőhely. A múlt héten tárgyaltak ez ügyben, kéri a visszajelzést a FIDSZ frakciótól, hogy a felvázolt három alternatíva közül melyiken induljanak el.  

Napirend 8. pontja:

Hunyadi Mátyás ÁMK pszichológus órakeret emelés 
Előterjesztő: Baloghné dr. Nagy Edit
Szentgyörgyi József kéri az oktatási bizottság elnökét, ismertesse a bizottság döntését.

Papp Kornél elmondja, a bizottság az előterjesztés határozati javaslatának elfogadását javasolja a Képviselő-testületnek. 

Szentgyörgyi József kérdés, észrevétel nem lévén szavazásra bocsátja a határozati javaslatot.

60/2012.(IV.26.) számú Képviselő-testületi határozat

Halásztelek Város Önkormányzat Képviselő-testülete úgy dönt, hogy a Hunyadi Mátyás ÁMK-ban a Csepel-sziget és Környéke Többcélú Önkormányzati Társulás Egységes Pedagógiai Szakszolgálata által ellátott pszichológusi tevékenység óraszámát megemeli úgy, hogy még 12 pszichológusi szakvéleménnyel rendelkező gyerek számára az ellátás biztosított legyen.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 9. pontja:

Védőnői álláshely pályázati kiírás

Előterjesztő: Szentgyörgyi József polgármester

Szentgyörgyi József kéri a szociális bizottság elnökét, ismertesse a bizottság döntését.

Végváriné Nyíri Lídia ismerteti, a bizottság javasolja a Képviselő-testületnek mind a 20 órás, mind a 40 órás területi védőnői álláspályázat kiírásának és közzétételének elfogadását.

Szentgyörgyi József kérdés, észrevétel nem lévén szavazásra bocsátja elsőként a 20 órás, másodikként a 40 órás védőnői álláspályázatra vonatkozó határozati javaslatot.

61/2012.(IV.26.) számú Képviselő-testületi határozat

Halásztelek Város Önkormányzatának Képviselő-testülete jelen előterjesztés mellékletét képező egy részmunkaidős (20 órás) iskolai védőnői álláshely létesítéséről szóló pályázati kiírást elfogadja és közzéteszi.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

62/2012.(IV.26.) számú Képviselő-testületi határozat

Halásztelek Város Önkormányzatának Képviselő-testülete jelen előterjesztés mellékletét képező határozott idejű teljes munkaidős (heti 40 órás) területi védőnői álláspályázati kiírást elfogadja és közzéteszi.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 10. pontja:

A 2011. évi gyermekjóléti és gyermekvédelmi feladatok átfogó értékelése
Előterjesztő: Baloghné dr. Nagy Edit jegyző
Szentgyörgyi József kéri a szociális bizottság elnökét, ismertesse a bizottság döntését.

Végváriné Nyíri Lídia ismerteti, a bizottság javasolja a Képviselő-testületnek a beszámoló elfogadását.

Szentgyörgyi József kérdés, észrevétel nem lévén szavazásra bocsátja a 2011. évi gyermekjóléti és gyermekvédelmi feladatok átfogó értékeléséről szóló beszámolót elfogadását.

63/2012.(IV.26.) számú Képviselő-testületi határozat

Halásztelek Város Önkormányzat Képviselő-testülete a 2011. évi gyermekjóléti és gyermekvédelmi feladatok átfogó értékeléséről szóló beszámolót elfogadja.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 11. pontja:

Szigethalom és Környéke Intézményfenntartó Társulás Társulási Megállapodásának módosítása

Előterjesztő: Szentgyörgyi József polgármester
Szentgyörgyi József kéri az ügyrendi bizottság elnökét, ismertesse a bizottság döntését.

Tóth Endre Attila ismerteti, a bizottság javasolja a Képviselő-testületnek a Társulási Megállapodás módosításának elfogadását. 

Szentgyörgyi József kérdés, észrevétel nem lévén szavazásra bocsátja a Módosító Társulási Megállapodás, valamint az Egységes szerkezetű Társulási Megállapodás elfogadását.

64/2012.(IV.26.) számú Képviselő-testületi határozat

Halásztelek város Képviselő-testülete úgy dönt, hogy a Szigethalom és Környéke Intézményfenntartó Társulás jelen határozat elválaszthatatlan mellékletét képező 1. sz. melléklet szerinti Módosító Társulási Megállapodását és a 2. sz. melléklet szerinti Egységes szerkezetű Társulási Megállapodását elfogadja.
Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 12. pontja:

A Tündérkert Óvodát érintő, TÖOSZ által tett pályázati lehetőség
Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella felolvassa a bizottság által elfogadásra javasolt határozati javaslatot.
Szentgyörgyi József javasolja, a „kijelölt óvoda” helyett írják be a határozatba az óvoda pontos nevét és címét. Kérdésnek, hozzászólásnak ad helyt.

Papp Kornél jelzi, zavarja a kijelentő módban az, hogy „melyet az önkormányzat elfogad”, helyette javasolja a „melyet az önkormányzat megtárgyal” kifejezést. 

Szentgyörgyi József további kérdés, észrevétel nem lévén szavazásra bocsátja a határozati javaslatot az elhangzott javításokkal. 

65/2012.(IV.26.) számú Képviselő-testületi határozat

Halásztelek Város Önkormányzatának Képviselő-testülete támogatja az OVI-Foci Alapítvány támogatásra vonatkozó előterjesztést és kötelezettséget vállal arra, hogy az Alapítvánnyal 60 napon belül támogatási szerződést köt.

Az Önkormányzat az OVI-FOCI Alapítvány rendelkezésére bocsátja a Tündérkert Óvoda (2314 Halásztelek, Óvoda u. 3.) pontos nevét, címét, hrsz.-t, valamint a földhivatali nyilvántartási lap másolatát és gondoskodik az igazolás beszerzéséről, hogy a pálya kialakítás nem építési engedély köteles.

Halásztelek Város Önkormányzata támogatja és az OVI-FOCI Közhasznú Alapítvánnyal együttműködve megvalósítja az Alapítvány kizárólagos rendelkezési körébe tartozó OVI-FOCI, OVI-SPORT PROGRAMOT.

Halásztelek Város Önkormányzata a Program megvalósításához önrészt biztosít. Az önrész bruttó 2.300.000 – 2.850.000,- Ft/Program/óvoda közötti támogatási összeget jelent. A pontos összeg az Alapítvány pályázatának elbírálását követően, a pontos TAO összeg ismeretében, az első kuratóriumi ülésen kerül meghatározásra, melyet az önkormányzat megtárgyal.

Halásztelek Város Önkormányzatának Képviselő-testülete egyben felhatalmazza a polgármestert a támogatási szerződés aláírására és a pályázati anyag szükséges dokumentumainak benyújtására.

A Képviselő-testület az önrész mértékét a 2012. évi költségvetéséből finanszírozza, a keretátcsoportosításokról a sikeres pályázat után dönt.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a
Szentgyörgyi József további napirend nem lévén ismerteti, a Gábor Dénes utca lakói levelet írtak, melyet megküld képviselőtársainak. A költségvetés szűkös keretei között nem tudtak útfelújítást, útkarbantartást tervezni, ezért azt a választ tudja adni az utca lakóinak, hogy a kérést jogosnak tartja, a munkálatokat már megtervezték, a pénzügyi hátteret kell megteremteni. Bejelenti, a következő testületi ülést május 10-ére tervezi összehívni, s ha sikerül mindent betenni a 10-ei ülésre, akkor június végéig nem lenne több testületi ülés. Kérdés, észrevétel nem lévén a testület ülését bezárja. 
K.m.f.


Baloghné dr. Nagy Edit



Szentgyörgyi József



  jegyző




     polgármester

Jegyzőkönyv hiteléül:






Erdődi Sándorné   
           

Tóth Endre Attila
                        



                  képviselő                       
          
       képviselő

